בס"ד

**מכרז פומבי**

המרכז האקדמי לב (להלן – "המזמין") מזמין בזאת הגשת הצעות **לביצוע עבודות בנייה ושיפוץ מעונות שרמן בקמפוס לב של המרכז האקדמי לב בירושלים מס' 02/2022 (בינוי)** והכל כמפורט במסמכי המכרז ונספחיו.

**זמני המכרז:**

מבלי לגרוע מסמכות המזמינה לדחות את המועדים הקבועים במסמכי המכרז, ובכלל זאת המועד האחרון להגשת הצעות (כל עוד לא חלף), להלן מתווה לוחות הזמנים המתוכננים למכרז:

|  |  |  |  |  |
| --- | --- | --- | --- | --- |
| **נושא** | **תאריך** | **שעה** | **כתובת** | **הערות** |
| **יציאה במכרז** | **15.03.2022** |  | **פרסום באתר המכרזים**  |  |
| **סיור קבלנים** | **23.03.2022** | **10:00** | **המפגש ייערך בעמדת השומר בכניסה, לאחר הסיור נתכנס בחדר ישיבות בבנין המנהלה (קומת כניסה) שבקמפוס המרכז האקדמי לב, רח' הועד הלאומי 21 ירושלים.** | **ההשתתפות בסיור הקבלנים הנה חובה ומהווה תנאי סף.** |
| **המועד האחרון להגשת שאלות הבהרה** | **31.03.2022** | **עד השעה 14:00** | **כתובת מייל:** **Michrazim.binui@jct.ac.il****יש לוודא קבלת השאלות במייל חוזר או בטלפון 02-6751096 אצל מוריה אייל בלבד.****בקשות להבהרה שיגיעו לאחר המועד לא ייענו** | **יש להגיש את פרוטוקול תשובות ההבהרה, יחד עם מסמכי המכרז המוגשים** |
| **המועד האחרון להגשת המכרז** | **28.04.2022** | **עד השעה 12:00** | **בתיבת המכרזים אשר נמצאת בקמפוס המזמינה שברח' הועד הלאומי 21 בירושלים, לשכת מנכ"ל, בנין המנהלה, קומה 2, טל' לבירורים: 02-6751096.** |  |

**הערות:** במקרה של סתירה בין התאריכים המופיעים בסעיף זה לבין תאריכים אחרים המופיעים במסמכי המכרז קובעים התאריכים המופיעים בסעיף זה.

המזמין שומר לעצמו את הזכות לדחות את המועדים שלעיל לפי שיקול דעתו, ובכלל זה לדחות את המועד האחרון להגשת ההצעות, כל עוד לא חלף מועד זה. במידה ותתקבל החלטה כזו, היא תופץ בכתב לכל המשתתפים במכרז.

1. תיאור של העבודה מצוי במפרט הטכני, כתב הכמויות והתוכניות לביצוע המצ"ב **כנספח א'** למסמכי ההזמנה, במסמך 'הוראות למשתתפים במכרז' המצ"ב **כנספח א'1** למסמכי ההזמנה, וביתר מסמכי ההזמנה, והאמור בהזמנה זו אינו אלא תיאור כללי של העבודה. התמורה אשר תשולם למציע הזוכה בגין ביצוע העבודות בפועל בפרויקט תהיה באופן פאושלי במלואה, ובהתאם למפורט בנספח א'1 למסמכי המכרז ('הוראות למשתתפים במכרז') ובהסכם המצ"ב **כמסמך ג'** למסמכי המכרז.
2. תחילת ביצוע העבודה תהיה לפי צו התחלת עבודה ומשך ביצוע העבודה הינו עד 7 חודשים קלנדריים בלבד.
3. **תנאי סף**

רשאים להשתתף במכרז מציעים העונים במועד הגשת ההצעה על כל התנאים המפורטים להלן:

* 1. מציע שהוא תאגיד יצרף להצעתו תעודת התאגדות. מובהר בזאת כי לא ניתן להגיש הצעה המשותפת למס' תאגידים וכי מציע אינו רשאי לייחס לעצמו במסגרת הצעתו נתונים של תאגיד אחר.

מציע שהוא עוסק מורשה יצרף להצעתו תעודת עוסק מורשה התקפה למועד הגשת הצעתו.

* 1. המציע מקיים הוראות חוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו – 1976.

לצורך הוכחת סעיף זה המציע יצרף להצעתו אישור ניכוי מס במקור, אישור על ניהול פנקס חשבונות וכן התצהיר המצ"ב **כנספח ב'** למסמכי המכרז.

* 1. המציע הוא קבלן רשום בפנקס הקבלנים על פי חוק רישום קבלנים לביצוע עבודות, בעל סיווג ג'2 ומעלה בענף ראשי בנייה 100 לפי תקנות רישום קבלנים לעבודות הנדסה בנאיות (סוג קבלנים רשומים) התשמ"ח - 1988.

לצורך הוכחת סעיף זה המציע יצרף להצעתו העתק אישור בדבר סיווגו.

* 1. המציע השלים לפחות פרויקט עבודות בינוי אחד של 1,000 מ"ר במוסד/ות אקדמי/ים (לרבות מעונות), במהלך 7 השנים שקדמו למועד הגשת הצעתו.

לצורך הוכחת סעיף זה המציע יפרט את הפרויקטים על גבי הנוסח המצורף **כנספח ג'** למסמכי המכרז. מובהר בזאת כי עבודות שביצוען לא הסתיים עד למועד הגשת ההצעה למכרז לא ייחשבו כפרויקטים אשר הושלמו לצורך עמידה בתנאי זה.

* 1. במהלך 5 השנים האחרונות הקבלן ביצע פרויקט בהיקף של 1,000 מ"ר בעיר ירושלים. לצורך הוכחת סעיף זה המציע יפרט את הפרויקטים על גבי הנוסח המצורף **כנספח ג'** למסמכי המכרז. מובהר בזאת כי עבודות שביצוען לא הסתיים עד למועד הגשת ההצעה למכרז לא ייחשבו כפרויקטים אשר הושלמו לצורך עמידה בתנאי זה.
	2. המציע יתחייב להעמיד לכל אורכו של הפרויקט מנהל עבודה רשום ובעל תעודה שהינו מוסמך לכך מטעם משרד הכלכלה, **אשר הינו עובד שכיר** של המציע, ובעל ניסיון של לפחות 5 שנים בניהול עבודות במבני ציבור (להלן: "**מנהל העבודה המוצע**").

פרטיו של מנהל העבודה המוצע יצויינו על גבי **נספח ג'** למסמכי המכרז.

המציע יתחייב כי מנהל העבודה הנ"ל ינהל מטעם המציע (ככל שיזכה) את כל תהליך הבנייה במשך כל תקופת הבנייה מתחילתו ועד סופו; וכן ישהה באתר בכל שעות הפעילות באתר; מנהל העבודה יהיה האחראי הבלעדי לבטיחות בעבודה באתר.

המציע יתחייב כי החלפת מנהל העבודה באחר תתאפשר רק לאחר אישור בכתב ומראש של המזמין.

לצורך הוכחת סעיף זה המציע יצהיר על כך על גבי **נספח ג'** למסמכי המכרז, תוך פירוט ניסיון מנהל העבודה המוצע.

* 1. למציע מחזור הכנסות שנתי שלא יפחת מ-8,000,000 ש"ח (שמונה מיליון שקלים חדשים) (לא כולל מע"מ) לשנה, בכל אחת משלוש השנים 2019, 2020 ו- 2021.

לצורך הוכחת סעיף זה המציע יצרף אישור רו"ח בנוסח המצורף **כנספח ד'** למסמכי המכרז.

* 1. המציע צירף להצעתו ערבות בנקאית אוטונומית על סך של 30,000 ש"ח בהתאם לנדרש בסעיף 9 להלן.
	2. המציע בעל דרגת סיכון נמוכה מ-3, כמופיע בדו"ח Dan&Bradstreet.

להוכחת האמור בסעיף זה יצרף המציע דו"ח של Dan&Bradstreet אשר הופק לאחר יום 01.01.2021.

* 1. המציע נטל חלק בסיור הקבלנים שפרטיו בסעיף 8 להלן.